ນັກແຕ້ມກາຕູນ ທີ່ມີຊື່ສຽງ ຂອງຊີເຣຍ ຖືກທຸບຕີ
ກຳລັງຮັກສາຄວາມປອດໄພ ຂອງຊີເຣຍ ທຸບຕີນັກແຕ້ມຮູບກາຕູນ ທີ່ມີຊື່ສຽງຂອງປະເທດ
ກຳລັງຮັກສາຄວາມປອດໄພຂອງຊີເຣຍໄດ້ໂຈມຕີນັກແຕ້ມຮູບກາຕູນທາງການເມືອງທີ່ມີຊື່ ສຽງໂດ່ງດັງທີ່ສຸດໃນປະເທດ ໂດຍໄດ້ທຸບຕີຜູ້ກ່ຽວບາດເຈັບສາຫັດຈົນໄດ້ເຂົ້າຮັບການປິ່ນ ປົວຢູ່ທີ່ໂຮງໝໍ ພວກນັກເຄື່ອນໄຫວເພື່ອສິດທິມະນຸດເວົ້າວ່າ ຄົນທີ່ຜ່ານໄປມາໄດ້ພົບເຫັນທ່ານ Ali Ferzat ທີ່ຫົນທາງສາຍນຶ່ງ ນອກນະຄອນຫຼວງ Damascus ຫຼັງຈາກທ່ານໄດ້ຖືກລັກພາໂຕໄປ ຖືກທຸບຕີ ແລ້ວກໍນຳໄປໂຍນລົງແຄມທາງ ຍາດພີ່ນ້ອງຂອງທ່ານ Ferzat ກ່າວຕໍ່ສື່ມວນຊົນຕາເວັນຕົກວ່າ ພວກໂຈມຕີໄດ້ຂູ່ວ່າຈະ ຫັກກະດູກທ່ານ ຂະນະທີ່ພວກເຂົາເຕືອນທ່ານໃຫ້ຢຸດເຊົາແຕ້ມຮູບກາຕູນກ່ຽວກັບເຈົ້າໜ້າ ທີ່ລັດຖະບານ ຕາໜ່າງໂທລະພາບພາສາອາຣັບ Al-Jazeera ໄດ້ອອກອາກາດຮູບຜູ້ຊາຍຄົນນຶ່ງທີ່ໂທລະ ພາບລະບຸວ່າແມ່ນທ່ານ Ferzat ນອນຢູ່ຕຽງໃນໂຮງໝໍແຫ່ງນຶ່ງທີ່ໜ້າຂອງທ່ານໄດ້ບວມຊໍ້າ ຢ່າງໜັກແລະມືກໍຮໍາດ້ວຍຜ້າຮໍາບາດ ໃນອີກດ້ານນຶ່ງນັ້ນ ພວກນັກເຄື່ອນໄຫວກ່າວວ່າ ລົດຖັງຂອງຊີເຣຍ ໄດ້ລະດົມຍິງເຂົ້າໃສ່ ບໍລິເວນໃກ້ໆເມືອງ Deir al-Zour ໃນພາກຕາເວັນອອກຂອງຊີເຣຍ ຊຶ່ງເປັນຈຸດລະເບີດ ຈຸດນຶ່ງໃນການລຸກຮືຂຶ້ນເປັນເວລາ 5 ເດືອນຢູ່ໃນຊີເຣຍນັ້ນ